בוב פק

רוברט "בוב" פק (באנגלית: Robert "Bob" Peck; 23 באוגוסט 1945 - 4 באפריל 1999) היה שחקן תיאטרון, טלוויזיה וקולנוע אנגלי. הוא מוכר בעיקר מהופעותיו בתפקיד רונלד קרייבן בסדרת הטלוויזיה "Edge of Darkness" ובדמות רוברט מולדון בסרט "פארק היורה".

ביוגרפיה
רוברט פק נולד בלידס שבמערב יורקשייר למשפחה ממעמד הפועלים. הוא למד בבית הספר "לידס מודרן סקול" בלונסווד . פק למד בקולג' לאמנות בלידס וקיבל דיפלומה על אמנות ועיצוב.

קריירה
תיאטרון
לפני שהחל להופיע בסרטי קולנוע ובטלוויזיה, היה פק שחקן תיאטרון שהופיע עם הלהקה השייקספירית המלכותית ושיחק יחד עם איאן מקלן, דונלד סינדן וג'ודי דנץ'. בין 1979 ל-1980 גילם את יאגו לצדו של דונלד סינדן במחזה "אותלו" בסטרטפורד ובלונדון. הופעה בלתי נשכחת שלו הייתה בהפקה של הלהקה השייקספירית המלכותית של המחזה "חייו והרפתקאותיו של ניקולס ניקלבי" על פי הרומן מאת צ'ארלס דיקנס, בו גילם שתי דמויות, את ג'ון ברודי, איש יורקשייר קולני, ואת סר מלבורי הוק. הוא שב וגילם דמויות אלה על הבמות בברודוויי, וב-1981 בהצגה שצולמה לטלוויזיה. ב-1976 שיחק פק בתפקיד מקדאף במחזה "מקבת'" מאת ויליאם שייקספיר בבימויו של טרוור נאן על הבמה ובטלוויזיה. ב-1982 הופיע בהפקה נוספת של "מקבת'". לדברי חברו ללהקה סר איאן מקלן, פק היה השחקן ש"ממנו למד הכי הרבה".

טלוויזיה
הקריירה של פק בטלוויזיה החלה בשנות השבעים של המאה העשרים, בסדרת האנתולוגיה "Thirty-Minute Theatre" של ה-BBC, בה הופיע ב-1972 בפרק " Bypass". הוא השתתף גם בסדרות טלוויזיה נוספות בהן "Z-Cars" ו-"Play for Today". עוד שיחק בסרטי קולנוע כמו "חשיפה מלכותית" ו"פרקר".

ב-1985 התסריטאי טרוי קנדי מרטין, מי שכתב את התסריט לסרט "הג'וב האיטלקי" ויצר את סדרת המשטרה "Z-Cars", ליהק את פק לתפקיד הראשי בדמות השוטר רונלד קרייבן במיני-סדרה טלוויזיונית בשם "Edge of Darkness". בדרמת פשע זו מנסה השוטר לגלות את האמת על הרצח האכזרי של בתו (בגילומה של ג'ואן ויילי). לצדו כיכבו בסדרה השחקן האמריקאי ג'ו דון בייקר, והשחקנים הבריטים צ'ארלס קיי ואיאן מקניס.

הסדרה שודרה בשישה פרקים בערוץ BBC Two החל מ-4 בנובמבר ועד 9 בדצמבר 1985. בסדרה צפו ארבעה מיליון צופים, ופק זכה על הופעתו בפרס באפט"א לטלוויזיה לשחקן הטוב ביותר בטקס פרסי האקדמיה הבריטית לאומנויות הקולנוע והטלוויזיה. אחרי הסדרה היה פק לדמות פופולרית ואהובה בבריטניה.

קולנוע
אחרי שזכה לפופולריות בתפקיד ראשי בסדרה "Edge of Darkness" החל פק להופיע גם בסרטי קולנוע. ב-1987 הופיע לראשונה בתפקיד ראשי בסרט קולנוע בשם "The Kitchen Toto" המתרחש בקניה בשנת 1950. הוא גילם שוטר, ג'ון גרהאם הלוקח תחת חסותו את הבן של מי שרצח כומר שחור. עוד ב-1987 שיחק בסרט "On the Black Hill" עיבוד לרומן באותו שם מאת ברוס צ'טווין. התפקיד שקידם את הקריירה שלו בקולנוע היה ב-1989 כשגילם את האנדרואיד ביירון בסרט המדע בדיוני הפוסט-אפוקליפטי בשם "מרדף בנהר הרוח". בסרט כיכב לצדם של מארק המיל, ביל פקסטון, פ. מארי אברהם, בן קינגסלי ורובי קולטריין. בסוף שנות השמונים של המאה העשרים הופיע פק בתוכניות טלוויזיה בהן "סיפורי עמים", "השעה של ג'ים הנסון" וב-"Screen One".

ב-1990 דיבב פק את כל הדמויות הגבריות בסדרת הטלוויזיה לילדים "Forget Me Not Farm" של ה-BBC.

ב-1990 הופיע פק בתפקיד קצין חיל הים בסרט על פי הספר "בעל זבוב". בטלוויזיה השתתף בסדרה "Screen Two", בסדרת המחזות "Screen Two" ובמיני-סדרה "A TV Dante". עוד שיחק בסרטי הטלוויזיה "The Black Velvet Gown" ו-"An Ungentlemanly Act". ב-1993 הופיע פק בתפקיד הגדול שלו בקולנוע בדמות מפקח הצייד רוברט מולדון בסרט שובר הקופות "פארק היורה" בבימויו של סטיבן ספילברג, עיבוד לרומן באותו שם מאת מייקל קרייטון.

ב-1993 שיחק פק בתפקיד גנרל טארגו בסדרת הטלוויזיה הפופולרית "אינדיאנה ג'ונס הצעיר". הוא גילם את דמותו של המלחין האיטלקי ג'וזפה ורדי בסרט טלוויזיה דוקומנטרי על חייו.

שנותיו האחרונות
בשנותיו האחרונות הופיע פק בסרטי קולנוע נוספים. הוא גילם את קפטן סבסטיאן בלג'ר בסרט "Merisairas", אביו של פרנסואה בסרט "אהבותיו של פיקאסו", ראוון ב"חוש השלג של העלמה סמילה", הארי בריגס ב"סיפורי פיות" ואת דנטון בסרט "The Opium War". ב-1988 שיחק בסרט הטלוויזיה "רסן הסוררת".

בשנת 2000, שנה אחרי מותו של פק, יצא לאקרנים סרט האנימציה סטופ מושן "עושה הניסים" בו גילם פק את דמותו של יוסף הרמתי. הסרט הוקדש לזכרו.

פרסים
ב-1986 זכה פק בפרס באפט"א לטלוויזיה על הופעתו בדמות השוטר רונלד קרייבן במיני-סדרה "Edge of Darkness".

חיים אישיים
ב-1982 התחתן פק עם השחקנית ג'יל בייקר . לבני הזוג היו שלושה ילדים, האנה (נולדה ב-1983), ג'ורג' (נולד ב-1986) ומילי (נולד ב-1990). הם היו נשואים במשך 17 שנה עד למותו ב-1999.

בנובמבר 1994 אובחן פק כחולה בסרטן. הוא נפטר בביתו בלונדון ב-4 באפריל 1999 בהיות בן 53. טקס הלוויה נערך בלונדון, וחברו השחקן איאן מקניס קרא דברי הספד. גופתו נשרפה ואפרו נמסר לבני המשפחה.

פילמוגרפיה
 שנה שם שם באנגלית תפקיד הערות 1972 Thirty-Minute Theatre מור סדרת טלוויזיה 1974 Z-Cars קלייב פרסון בפרק "Waste"1975 Play for Today ברטרם בפרק "Sunset Across the Bay" חשיפה מלכותית Royal Flash מפקח משטרה 1979 A Performance of Macbeth מקדאף סרט טלוויזיה1981 שלוש אחיות The Three Sisters סוליוני סרט טלוויזיה Play for Today ג'ו פייק בפרק "Bavarian Night"1982 המלך ליר Lear ליר חייו והרפתקאותיו של ניקולס ניקלבי The Life and Adventures of Nicholas Nickleby ג'ון ברודי / סר מלבורי הוק1984 פארקר Parker רוהל Bird of Prey 2 גרגורי מיני-סדרה 1985 Edge of Darkness רונלד קרייבן מיני-סדרהפרס באפט"א לטלוויזיה לשחקן הטוב ביותר 1986 The Disputation פבלו כריסטיאני מיני-סדרה1987 After Pilkington ג'יימס וסטגייט סדרת טלוויזיה המשרת The Kitchen Toto ג'ון גרהאם1988 סיפורי עמים The Storyteller חייל בפרק "The Soldier and Death" On the Black Hill איימוס ג'ונס1989 מרדף בנהר הרוח Slipstream ביירון Surgikill Screen One ג'יימס בפרק "One Way Out"1990 Ladder of Swords מפקח בילוש אתרטון בעל זבוב Lord of the Flies קצין Screen Two ג'ון בפרק "Children Crossing" Who Bombed Birmingham? טום מפן סרט טלוויזיה Screenplay טיודור ברבו בפרק "Shoot the Revolution" Centrepoint ארמסטרונג מיני-סדרה Forget Me Not Farm סדרת טלוויזיה1991 A TV Dante דנטה מיני-סדרה Children of the Dragon ד"ר ויל פלינט סדרת טלוויזיה The Black Velvet Gown פרסיבל מילר סרט טלוויזיה The War That Never Ends המלך ניסיאס סרט טלוויזיה1992 An Ungentlemanly Act מייג'ור מייק נורמן סרט טלוויזיה Natural Lies אנדרו פל סדרת טלוויזיה1993 פארק היורה Jurassic Park רוברט מולדון אינדיאנה ג'ונס הצעיר The Young Indiana Jones Chronicles ג'נרל טרגו בפרק "Transylvania, January 1918"1994 ורדי Verdi ג'וזפה ורדי סרט טלוויזיה זמנים קשים Hard Times תומאס גרדגריינד1996 הסוחר מוונציה The Merchant of Venice שיילוק סרט טלוויזיה Merisairas קפטן סבסטיאן בלגר אהבותיו של פיקאסו Surviving Picasso אבא של פרנסואה1997 קיץ קטלני Deadly Summer דונלד הרקורט סרט טלוויזיה חוש השלג של העלמה סמילה Smilla's Sense of Snow ראוון Hospital! הרלי בנסון סרט טלוויזיה סיפורי פיות FairyTale: A True Story הארי בריגס The Opium War דנטון 1998 רסן הסוררת The Scold's Bridle סמל בילוש קופר סרט טלוויזיה 2000 עושה הניסים The Miracle Maker יוסף הרמתי יצא אחרי מותו

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בריטים שגווייתם נשרפה
קטגוריה:אנגלים שנולדו ב-1945
קטגוריה:בריטים שנפטרו ב-1999